ועדת הכלכלה, כנסת 16, פרוטוקול מספר 368, 2005-02-28 11:00

אמנון כהן: אנחנו דנים בפרק ט' – תקשורת – סעיפים 39,40, מתוך הצעת חוק המדיניות הכלכלית לשנת הכספים 2005 (תיקוני חקיקה), התשס"ה-2004.

אמנון כהן: בישיבה הקודמת הציעו רוב חברי הכנסת לפצל.

חיים פרננדס: המטרה של סעיף 39 היא ליצור סדר מבחינת הטרמינולוגיה של בעלי הזיכיונות ובעלי הרשיונות.

חיים פרננדס: אנחנו מדברים פה על בעל זיכיון שקיים בשידורי רדיו אזוריים, ועל בעל רשיון שיקבל את הרשיון לשידורי רדיו דיגיטליים קרקעיים או לוויינים.

חיים פרננדס: בעל זיכיון זה אותו גוף שמשדר בתחום האזורי, בעל הרשיון זה אחד שמשדר בתחום הדיגיטלי.

חיים פרננדס: ההסדרה תהיה באמצעות רשיונות.

חיים פרננדס: הזיכיון לשידורי רדיו זה זיכיון של תחנות הרדיו האזוריות, שמאפשר גם את ההפצה וגם את ההפעלה של תחנת השידור.

אמנון כהן: אני מבין שיש פה מהפכה בנושא התקשורת.

אמנון כהן: מדוע לעשות את זה בחוק ההסדרים?

אמנון כהן: זה חוק לא פשוט.

אמיר לוי: המטרה של חוק התוכנית הכלכלית זה להסדיר רפורמות בענפים מסויימים כחלק מהמדיניות הכלכלית של הממשלה.

אמיר לוי: רגל אחת שלה זה הרגל התקציבית.

אבשלום וילן: זה לא מה שאמר בג"ץ בעניין החקלאים נגד מועצות הייצור.

אבשלום וילן: אני מציע לך, אדוני סגן הממונה, לקרוא היטב את הבג"ץ.

אבשלום וילן: הוא אומר דברים הפוכים.

אמיר לוי: קראתי את הבג"ץ.

אמיר לוי: רגל אחת זה הרגל התקציבית, הרגל השנייה זה שינויים מבניים במשק.

אמיר לוי: יש מספר נושאים שיש להם השפעה מכרעת על הצמיחה ועל המצב הכלכלי, כאשר הרדיו הוא אחד מהם.

אמיר לוי: יש פה תוכנית שבאה לעשות מעבר מטכנולוגיה מיושנת לטכנולוגיה חדישה.

אמיר לוי: זה יגדיל את ההשקעות בצורה ניכרת.

אמיר לוי: תיכף נסביר מה זה בעל זיכיון להפעלת תחנת שידור, אבל להקים תחנה כזאת זה כמה מאות מיליונים.

אמיר לוי: יש תחנות רדיו שיעלו על אותה פלטפורמה.

אמיר לוי: גם זה דורש השקעה מסויימת.

אמיר לוי: יש כאן הגדלת פעילות מקפת.

אמיר לוי: בלווין לא נשאר הרבה מקום פנוי לתחנות רדיו.

אמיר לוי: ככל שהחקיקה תתמהמה כך הקיבולת הפנויה שיש בלווין תיתפס.

אמיר לוי: אומנם ההצעה הזאת היא בתוך התוכנית הכלכלית, אבל זה מונח על שולחן הוועדה כבר מחודש אוקטובר.

אמיר לוי: הוועדה הזאת העבירה בדיונים על פרקי התקשורת לא מעט נושאים בקונסנזוס.

אמיר לוי: אלו רפורמות שהוכיחו את עצמן יפה בתחום התקשורת.

אמיר לוי: התחום האחרון שנשאר ממשלתי ונשאר אנלוגי זה תחום הרדיו, כל שאר התחומים שעברו כאן בוועדה הן לא בבעלות ממשלתית.

אמיר לוי: זה נדון בוועדה הזאת, לא בוועדת כספים.

אבשלום וילן: אני בעד מה שהצגת בפעם הקודמת, רק אני לא רואה איך מסתדרים בתוכה הרדיו הציבורי, הרדיו האזורי.

אבשלום וילן: למה אני צריך את החרב של חוק ההסדרים?

אבשלום וילן: זה אנטי דמוקרטי, זה אנטי פרלמנטרי , זה בניגוד לבג"ץ.

אבשלום וילן: אני מבין שנוח לכם להביא את זה בחוק ההסדרים.

אבשלום וילן: אני מציע לך, כמי שרוצה לעזור לך להעביר את הרפורמה הזאת, לא לעשות את זה במסגרת חוק ההסדרים.

אמיר לוי: זה לא מהלך שנעשה באישון לילה, יש מאחוריו הרבה מאוד שעות עבודה בממשלה.

אמיר לוי: יונח כאן נייר, כדי שתוכלו לראות את העבודה שנעשתה.

אמיר לוי: הכוונה שהתשתית הזאת תצא לדרך כמה שיותר מהר.

אמיר לוי: צריך לנצל במידת האפשר את מה שנותר פנוי בתשתית הלווינית.

אמיר לוי: זה מהלך לטובת הציבור.

אמיר לוי: בפעם הקודמת דיברנו על כך שכשנוסעים מבאר-שבע לרמת הגולן צריך להעביר את גלי צה"ל 6 פעמים.

אמיר לוי: אני לא רוצה לדבר על הסיכון שיש כשאתה בזמן נהיגה מחפש תחנות, ואני גם לא רוצה לדבר על איכות הקליטה שהיא נוראית כשאתה נוסע.

אמיר לוי: למה שלבן אדם שמשלם אגרת רשות שידור לא תהיה הזכות לקלוט את כל תחנות רשות השידור בכל הארץ?

אמיר לוי: יש לו זכות מלאה.

אמיר לוי: רשות השידור מאוד רוצה שייקלטו, היא גם עושה את מירב המאמצים שזה יקרה, אבל מה לעשות שהתשתית לא מתאימה.

אמיר לוי: זאת תשתית מיושנת, לא מתאימה לשנות האלפיים.

אמיר לוי: אין שום סיבה לא לעשות את זה.

אבשלום וילן: אנחנו איתך ברפורמה, אבל למה לעשות את זה בחוק ההסדרים?

אבי בלשניקוב: שרת התקשורת נפגשה הבוקר עם שר האוצר.

אבי בלשניקוב: היה דיון טוב בנושא הזה.

אבי בלשניקוב: כיוון ששרת התקשורת נכנסה לתפקידה אחרי שחוק ההסדרים התקבל, אחרי שההצעות אושרו על ידי הממשלה, היא תצטרך זמן כדי ללמוד את הסוגיה.

אבי בלשניקוב: אין כרגע עמדה מוסכמת עליה.

אבי בלשניקוב: היא גם העבירה את זה לשר האוצר.

אבי בלשניקוב: שני השרים קבעו להיפגש שוב, על-מנת לנסות ולברר את אותן סוגיות.

אבי בלשניקוב: השרה לא רואה לנכון להכניס את הרפורמה הזאת בחוק ההסדרים.

אבי בלשניקוב: גם הצמרת המקצועית של המשרד חושבת כך.

אבי בלשניקוב: המקום של החוק הזה הוא בפרוצדורה אחרת.

אבי בלשניקוב: הנושא חשוב, הנושא ראוי, לכן ראוי שיהיה בו דיון ציבורי.

אבי בלשניקוב: ראוי שמשרד התקשורת לפני שקובע עמדה ישמע את תחנות הרדיו האזוריות, ישמע את השידור הציבורי.

אבי בלשניקוב: הדברים נמצאים בין שר האוצר לשרת התקשורת.

אתי בנדלר: העובדה שנושא מסויים נכלל בהצעת חוק נפרדת ולא בחוק ההסדרים איננה מעידה על נחיתותה של אותה הצעת חוק או של הנושא המוסדר באותה הצעת חוק.

אתי בנדלר: רפורמות חשובות.

אתי בנדלר: חלקן עברו במסגרת חוקי ההסדרים, חלקן עברו במסגרת חוקים נפרדים.

אתי בנדלר: הוועדה הזאת מעולם לא התקשרה ברצינות ובאיכות דיוניה לגבי הרפורמות בשל העובדה שדובר בחלק מחוק ההסדרים.

אתי בנדלר: אני חושבת שאין מקומן של רפורמות בחוקי ההסדרים.

אתי בנדלר: זאת היתה גם עמדת הבג"ץ.

אתי בנדלר: בית המשפט העליון קבע שהמבחן הוא לא סתם בהיות החוקים האלה חוקים תומכי תקציב, אלא שצריך להיות קשר ישיר והכרחי לתקציב השנה שעליה מדברים.

אתי בנדלר: אם הייתי נשאלת מלכתחילה בעניין הזה, הייתי אומרת שראוי שהנושא של הרדיו הדיגיטלי לא ייכלל בחוק התקציב אלא בהצעת חוק נפרדת.

אתי בנדלר: ועדת הכלכלה הייתה דנה בזה ביסודיות ובמהירות.

אתי בנדלר: מכיוון שזה כבר נכלל אני מציעה שהוועדה תדון ברצינות בפרק.

אתי בנדלר: אם היא תגמור את דיוניה – טוב, אם לא, יחליטו חברי הכנסת אם לפצל את הפרק הזה.

אמנון כהן: אני לא אקיים דיון בנושא הזה עד ששני השרים לא יביאו לוועדה את המסקנות שהם יגיעו אליהן.